چین‌لی توریست‌لر تورکیه‌دکی خرجلمه‌لری‌نی آرتیردی.
چین اولوسلارآراسی رادیوسونون خبرینه گؤره، دونیادا ائدیلن تاکس فری ساتیش‌لاری‌نین یوزده 40ینی اولوشدوران و اوسته‌لیک لوکس آغیرلیق‌لی آلیش وئریش ائدن چین‌لی‌لرین بو ایلین ایلک 6 آییندا تورکیه‌ده ائتدیگی آلیش وئریش مبلغی یوزده 119 یوکسلدی.
تورکیه‌یه گلن خاریجی قوناقلارا قاتما دگر وئرگی‌سی اعاده خیدمتی وئرن گلوبال بلو تورکیه‌نین باش مودورو سلیم سیحون، چین وطنداش‌لاری‌نین تورکیه‌ده ایلک یاریدا ائتدیگی آلیش وئریشین 23،6 میلیون لیرالیق بؤلومونون اعاده‌سی اوچون مراجعت ائتدیگینی ایفاده ائتدی.
سیحون، چین‌لی‌لرین آدام باشینا دوشن اورتالاما خرجلمه مبلغ‌لری‌نین ایسه یوزده 51‌لیک آرتیشلا 2 مین 152 لیرا‌یا چیخدیغی معلوماتینی وئردی.
چین‌لی‌لرین تورکیه‌ده ائتدیک‌لری آلیش وئریشلرله، خاریجی‌لرین ائتدیک‌لری توپلام آلیش وئریشلر ایچری‌سینده یوزده 7لیک پایا صاحب اولدوغونو وورغولایان سیحون، بو معنادا چین‌لی‌لرین آوروپادا یوزده 40لیک پایا صاحب اولدوق‌لارینی خاطیرلادا‌راق،
"بیزیم پراکنده سئکتورو اوچون ایره‌لیده چوخ اؤنم قازانا‌جاق‌لار. چین‌لی‌لره داها یوکسک ساتیش‌لار ائتمک، یاخشی خیدمت وئرمک اوچون اوغراشمامیز و مدنیت‌لرینی اؤیرنمه‌میز لازیم اولا‌جاق" دئدی.
